OŠ „IVAN GORAN KOVAČIĆ“

KRALJA TOMISLAVA 25

31 400 ĐAKOVO

SJEDIŠTE POVJERENSTVA MEĐURAZINE

SMOTRE „LIDRANO 2024.“

**Program i raspored Međurazine smotre „LiDraNo 2024.“**

Međurazina smotre „LiDraNo 2024.“ održat će se **7. veljače** s početkom **u 9,00 sati u Centru za kulturu Đakovo.**

Detaljan raspored i redoslijed nastupa za svaki izraz bit će objavljen na mrežnim stranicama škole domaćina (redoslijed nastupa za svaki pojedini izraz mentori će dobiti i na sam dan održavanja Smotre).

**8,00 – 8,15** – okupljanje svih prosudbenih povjerenstava i sastanak u čitaonici

OŠ „I. G. Kovačić“ Đakovo, dogovor, okrijepa

**8,40 – 8,55 –** okupljanje svih učenika i mentora

 - odmah po dolasku učenici će dobiti akreditacije te sendviče i vodu za okrjepu koju će konzumirati izvan prostora kina (gledališta)

 - nakon preuzimanja akreditacija i sendviča te vode učenici zajedno s mentorima smještaju se u gledalište i čekaju početak svečanog otvorenja

 - svi mentori dužni su brinuti o svojim učenicima za vrijeme smotre

**9,00 – svečano otvorenje u Centru za kulturu Đakovo**

Poslije otvorenja u prostoru kina ostaju učenici i mentori za pojedinačni i skupni scenski izraz, predstavljanje literarnog izraza bit će u gradskoj čitaonici, a predstavljanje novinarskih radova i radijskih emisija u učionici solfeggia u OŠ „I. G. Kovačić“ (zgrada razredne nastave).

***Pojedinačni i skupni scenski izraz***

**9,30** – predstavljanje pojedinačnih dramskih nastupa prema unaprijed zadanome rasporedu

- nakon što se svi učenici predstave, članovi povjerenstva će uzeti stanku za dogovor i odabir učenika koji se upućuju na Županijsku smotru

- predstavljanje skupnih dramskih nastupa prema unaprijed zadanome rasporedu

- nakon što se svi učenici predstave, članovi povjerenstava će uzeti stanku za dogovor i odabir učenika koji se upućuju na Županijsku smotru

- nakon proglašenja, članovi povjerenstva će održati okrugli stol za pojedinačne i skupne dramske nastupe

*Brojčane odrednice*

Povjerenstvo može odabrati 3 pojedinačna i 3 skupna dramsko-scenska nastupa za Županijsku razinu.

***Literarni izraz***

Nakon završetka svečanog otvorenja smotre, članovi Prosudbenog povjerenstva za literarni izraz, a zatim i učenici i mentori koji su na smotru prijavili literarne radove odlaze u prostor gradske čitaonice uz pratnju učenika voditelja programa.

**9,30** – smještanje u prostor čitaonice

- učenici čitaju svoje radove prema unaprijed zadanome rasporedu (učenici se prozivaju prema zaporkama)

- nakon što se predstave svi radovi, članovi povjerenstva će uzeti stanku za dogovor i odabir učenika koji se upućuju na Županijsku smotru

- nakon proglašenja, članovi povjerenstva će odmah održati i okrugli stol

*Brojčane odrednice*

Povjerenstvo može odabrati 5 literarnih radova za Županijsku razinu.

Priznanja i nagrade dodijelit će se na završnoj svečanosti zatvaranja smotre.

***Novinarski izraz (i radijske emisije)***

Nakon završetka svečanog otvorenja smotre, članovi Prosudbenog povjerenstva za novinarski izraz i radijske emisije, a zatim i učenici i mentori koji su na smotru prijavili samostalne novinarske radove i radijske emisije odlaze u učionicu solfeggia u OŠ „I. G. Kovačić“ (zgrada razredne nastave) uz pratnju učenika voditelja programa.

**9,30 –** smještanje u učionicu

- učenici čitaju svoje novinarske radove prema unaprijed zadanome rasporedu (učenici se prozivaju prema zaporkama)

 - nakon što se predstave svi radovi, članovi povjerenstva će uzeti stanku za dogovor i odabir učenika koji se upućuju na Županijsku smotru

- nakon proglašenja, članovi povjerenstva će odmah održati i okrugli stol

- predstavljanje radijskih emisija prema unaprijed zadanome rasporedu

- povjerenstvo daje smjernice učenicima i mentorima za Županijsku razinu

*Brojčane odrednice*

Povjerenstvo može odabrati 5 samostalnih novinarskih radova za Županijsku razinu.

Priznanja i nagrade dodijelit će se na završnoj svečanosti zatvaranja smotre.

Sve prijavljene radijske emisije se upućuju na Županijsku razinu.

***Školski listovi***

I tiskani i digitalni školski listovi izravno se upućuju na županijsku razinu. Podaci o školskim listovima i školski listovi u PDF formatu u zaslonskoj rezoluciji šalju se na obz.lidrano.grigor.vitez.osijek@gmail.com najkasnije do **10. veljače 2024. godine.**

Šest primjeraka školskih listova treba poslati zemaljskom poštom na adresu Korčulanska 1, 31 000 Osijek.

Digitalni školski list treba biti dostupan u trenutku prosudbe na prijavljenoj adresi internetskog mjesta na kojoj je list pohranjen.

U aplikaciji za natjecanja učenika i mentora treba prijaviti od školske razine kako bi bili evidentirani u sustavu. Na državnoj razini list predstavlja urednik (jedan učenik) i jedan voditelj/mentor.

**Priznanja i nagrade**

Priznanja i nagrade će biti uručeni svim učenicima i mentorima predloženima za Županijsku razinu na završnoj svečanosti koja će se održati nakon završetka izvođenja pojedinačnih i skupnih dramskih nastupa i održavanja okruglog stola za dramsko-scenski nastup.

Završna svečanost održava se u Centru za kulturu Đakovo.

Svi sudionici Međurazine dobit će zahvalnicu za sudjelovanje na smotri.

**Privole i suglasnosti**

Podsjećamo da trebate imati potpisane privole za obradu osobnih podataka (fotografije, audio i video zapisi) za učenike i mentore. Privole se ne šalju školi domaćinu već ih čuvate u svojoj školi. Škole su dužne dokumentaciju i privole čuvati do kraja školske godine u kojoj je smotra provedena.

**Članovi povjerenstava**

Svi članovi povjerenstava će dobiti zahvalnicu za sudjelovanje na Međurazini smotre te Odluku o povjerenstvima i potvrdu koja im može služiti za napredovanje.

**Županijska smotra**

Županijska smotra održat će se **27. veljače 2024. godine u OŠ „Grigor Vitez“, Osijek.**

Sve informacije vezne uz županijsku smotru bit će objavljene na stranicama OŠ „Grigor Vitez“, Osijek.

Želimo svima mnogo uspjeha i sreće!

Srdačan pozdrav!

Povjerenica Smotre Predsjednik Odbora

Marijana Mikić, Josip Drmić, prof.

mag. informatol.

